**Ólubló vára**

**Szepes** (Spiš) északkeleti részén, **Ólubló** (Stará Ľubovňa) felett, 711 m magas mészkősziklás hegycsúcson emelkedik a magasba **Ólubló vára** (Hrad Ľubovňa). A múltban megkoronázott uralkodók találkozásairól, **a lengyel koronázási ékszerek** rejtegetéséről és **Benyovszky Móric**, a nemes és világutazó, Madagaszkár királya bebörtönzéséről volt híres.

A vár a 13. és 14. század fordulóján épült. Keletkezésének idején Ólubló vára Magyarország északi részének **határ menti várrendszerébe** került. A lengyel-magyar határ őrzésén kívül a Poprád folyó völgyén keresztül Lengyelországba vezető fontos **kereskedelmi útvonalat** biztosította.

1412-ben Ólubló vára történelmi találkozás színhelye volt. Itt találkozott egymással **Luxemburg Zsigmond** magyar király és **II.  Vladislav** lengyel uralkodó. A vár a lengyel királyok zálogává vált és a **lengyel polgármesterek** - vagyis a zálogba kapott szepesi városok igazgatásával megbízott személyek - **székhelye**lett.

Az 1553-as óriási tűzvészt követő terjedelmes átalakítás által Ólubló vára korszerű **reneszánsz** **erődítmény** formáját öltötte magára. Miután Magyarország visszakapta a szepesi városokat, a vár jelentősége csökkent, hanyatlásnak indult és romhalmazzá változott. Az újjáépítés keretében sikeresen helyreállították, és jelenleg a **vármúzeum kiállításainak** ad otthont. 1991-ben felújították, a **várkápolnát**pedig, amelyben istentiszteleteket tartanak, újra felszentelték.

Önálló muzeális értékű kiállítást képvisel a váraljában a **szkanzen**. Népi épületek gyűjteményéből tevődik össze, ami festői szépségű váraljai települést juttat emlékezetünkbe.

**Megközelítés:** gépkocsival a várhoz, gyalog Ólubló központjából a piros jelzést követve kb. 30 perc.

* Vártörténeti kiállítás
* Bútorkiállítás
* A vár tövében [skanzen](https://hu.wikipedia.org/wiki/Skanzen) mutatja be Északkelet-Szlovákia népművészetét.

A vár nyitva tartása:

Május - Szeptember Hé - Vas 9.00 - 18.00 (utolsó belépés 17.00)

Október - Április Kedd - Vas 10.00 - 15.00 (utolsó belépés 14.00)

Árjegyzék:

Felnőtt 4,00 €

Gyermek (6 - 19 éves korig), diákok 2,00 €

Nyugdíjasok 3,00 €

Fényképezés díjmentes

Videofelvétel díjmentes

Családi belépő 2 felnőtt+max. 4 gyermek 15 éves korig 9,00 €

Cím

Zámocká 22 , 064 01 Stará Ľubovňa

Elérhetőség

Telefonszám: +421 (0)52/432 24 22

Faxszám: +421 (0)52/432 23 02

Forrás

http://slovakia.travel/hu/olublo-vara

Képek



Vár Ólublón



Ólublói vár éjszaka



Ólublói vár



Ólublói vár



Barokk keleti kápolna az ólublói várban



Kinzó kamra az ólublói várban



bútor kiállítás



bútorkiállítás



bútorkiállítás



bútorkiállítás